নিউটাউন কাণ্ডের ১৯ দিনের মাথায় চার্জশিট জমা দিল পুলিশ

নিউটাউন: নিউটাউনে নাবালিকাকে খুন ধর্ষণের (Newtown Murder case) ঘটনায় ১৯ দিনের মাথায় চার্জশিট পুলিশ জমা দিল। সোমবারব বারাসাত আদালতে চার পাতার চার্জশিট (Newtown Case Police Files Chargesheet) জমা দিয়েছে পুলিশ। সেখানে উল্লেখ করা হয়েছে একমাত্রই মূল অভিযুক্ত ধৃত টোটোচালক সৌমিত্র রায়।

গত ৭ ফেব্রুয়ারি নিউটাউনের লোহাপুরের কাছে নির্জন ঝোপ থেকে কিশোরীর দেহ উদ্ধার হয়েছিল। তদন্তে নেমে এলাকার সিসিটিভি ফুটেজ সংগ্রহ করে পুলিশ জানতে পারে জগৎপুর ৭ নম্বর এলাকা থেকে ওই নাবালিকা টোটোতে ওঠেন। টোটোর সামনের আসনে বসে নাবালিকা। নিউটাউনের বিভিন্ন রাস্তা ঘুরে লোহা ব্রিজের কাছে পরিত্যক্ত জঙ্গলে যায়। ওই সিসিটিভির সূত্র ধরেই টোটোচালক সৌমিত্র রায়ের হদিশ পায় পুলিশ। সৌমিত্রকে প্রথমে আটক করা হয়। পুলিশি জিজ্ঞাসাবাদে অসংগতি ধরা পড়ে। তারপরই তাঁকে গ্রেফতার করে পুলিশ। পুলিশের তরফে জানানো হয়, “টেকনিক্যাল এভিডেন্সের উপর ভিত্তি করে অভিযুক্তকে গ্রেফতার করা হয়েছে। এই ঘটনার ১৯ দিনের মাথায় চার্জশিট জমা দিল পুলিশ।